Hamarosan pályázati felhívás kerül kiírásra a "szoros" praxisközösségek nyilvántartásba vétele érdekében is, amely részletesen tartalmazza a “szoros” praxisközösségek megalakulására, illetve kötelező és lehetséges feladataira vonatkozó előírásokat. A “szoros” praxisközösségből való visszalépés esetén a visszalépést követően csökken az orvosi bértámogatás összege.
2021. február 28-ig a honlapon megadott űrlap kitöltésével, kinyomtatásával, aláírásával és postai úton történő beküldésével arról kell nyilatkozni, hogy a praxis belép a praxisközösségbe, így januárig visszamenőleg megkaphatja az orvosi bértámogatási táblázat  középső oszlopa szerinti "80%-os" támogatási összeget. A konzorciumi együttműködési forma létrehozásának feltétele, hogy valamennyi tagja felvételt nyerjen a kollegiális praxisközösségbe, mivel a Pkr. 2. § (3) bekezdése szerint ilyen praxisközösségek csak a kollegiális praxisközösségen belül hozhatóak létre. Ha a megalakult konzorciumi praxisközösség benyújtja hiánytalan nyilvántartásba vételi kérelmét, akkor ezt követően az orvosi bértámogatási táblázat jobb oldali oszlopa szerinti "100%-os" összeg jár az érintett és jogosult praxisközösség tagjainak. A későbbiek során a jelentkezés folyamatos lesz és a bértámogatás az aktuális formához igazodik.